Diari Oficial de la Generalitat Valenciana


Sumari del DOGV 6449, del 31-01-2011 (2011/802)

RESOLUCIÓ de 24 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord de col·laboració marc entre l'Institut Valencià de Conservació i Restauració de Béns Culturals i la Fundació Antonio Núñez Jiménez de la Naturalesa i l'Home per a contribuir a la preservació dels béns patrimonials que formen part del patrimonio cultural cubà i valencià mitjançant accions conjuntes dirigides a conservar-los i restaurar-los.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/802


Data del document
:   24-01-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 24 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord de col·laboració marc entre l'Institut Valencià de Conservació i Restauració de Béns Culturals i la Fundació Antonio Núñez Jiménez de la Naturalesa i l'Home per a contribuir a la preservació dels béns patrimonials que formen part del patrimonio cultural cubà i valencià mitjançant accions conjuntes dirigides a conservar-los i restaurar-los. [2011/802]  
L'Institut Valencià de Conservació i Restauració de Béns Culturals i la Fundació Antonio Núñez Jiménez de la Naturalesa i l'Home, han subscrit, després de la tramitació prèvia reglamentària, el 20 de desembre de 2010, un acord de col·laboració marc per a contribuir a la preservació dels béns patrimonials que formen part del patrimoni cultural cubà i valencià mitjançant accions conjuntes dirigides a conservar-los i restaurar-los.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0027/2011, i que figura com a annex d'esta resolució.  
València, 24 de gener de 2011.- La directora general del Secretariat del Consell: Mª Teresa Lleó Alonso.  
Acord de col·laboració marc entre l'Institut Valencià de Conservació i Restauració de Béns Culturals i la Fundació Antonio Núñez Jiménez de la Naturalesa i l'Home per a contribuir a la preservació dels béns patrimonials que formen part del patrimoni cultural cubà i valencià mitjançant accions conjuntes dirigides a conservar-los i restaurar-los.  
Per una part, l'Institut Valencià de Conservació i Restauració de Béns Culturals (d'ara en avant IVC+r), amb CIF M 4081613 F, amb seu al carrer Genaro Lahuerta, 25, de València, i en nom i representació seua Carmen Pérez García, directora gerent, en virtut de les atribucions conferides per l'apartat 1 de l'article 10 de la Llei 5/1999, de 9 d'abril, de Creació de l'Institut Valencià de Conservació i Restauració de Béns Culturals.  
I per l'altra part, la Fundació Antonio Núñez Jiménez de la Naturalesa i l'Home, amb seu a la ciutat de l'Havana, República de Cuba, amb domicili legal al carrer 5 B, núm. 6611, entre 66 i 70, Miramar, Playa, i en nom i representació seus la seua presidenta, Liliana Núñez Velis, en virtut de les atribucions conferides per l'acord amb data 29 de gener de 2008 de la Junta d'Administració de la dita institució.  
Ambdues parts, reconeixen mútuament la personalitat i la capacitat per al present atorgament, així com les característiques jurídiques de cada una, a tots els efectes legals, convenen de firmar el present contracte, i a este efecte,  
Exposen  
Primer. Que la Generalitat Valenciana, segons disposa la Llei 4/1998, d'11 de juny, del Patrimoni Cultural Valencià, té encomanada la protecció, la conservació, la difusió, el foment i l'increment del patrimoni cultural valencià, per a la qual cosa, entre d'altres actuacions, va crear, per mitjà de la Llei 5/1999, de 9 d'abril, com a institució especialitzada i amb la màxima qualificació en l'assistència científica i tècnica, l'Institut Valencià de Conservació i Restauració de Béns Culturals.  
Que l'Institut Valencià de Conservació i Restauració de Béns Culturals naix amb vocació de ser la institució que servisca d'intermediària entre els diversos organismes públics i privats per a actuar com a centre planificador i supervisor de les actuacions que, en matèria de conservació i restauració de béns culturals, té encomanades.  
Segon. Que la Fundació Antonio Núñez Jiménez de la Naturalesa i l'Home és una institució cultural i científica de caràcter civil no governamental sense finalitat lucrativa, creada el 1994, i es constituïx amb un patrimoni propi que es crea per un acte de liberalitat; per una part, el Sr. Antonio Núñez Jiménez i, per l'altra, l'Estat cubà tenen com a missió continuar el llegat del Sr. Antonio Núñez Jiménez, treballant per una cultura de la naturalesa amb el propòsit que la societat i l'entorn harmonitzen.   
Tercer. Que ambdues entitats tenen interés conjunt en l'execució de les modalitats de cooperació previstes en este acord i que es duran a terme a partir d'un programa elaborat entre les dos entitats. Els protocols se sotmetran als procediments d'aprovació establits en els estatuts i en la normativa pròpia de cada entitat.  
Tenint en compte allò exposat, la Fundació Antonio Núñez Jiménez de la Naturalesa i l'Home i l'IVC+r convenen de subscriure un acord de col·laboració marc de cooperació cultural en l'àmbit de la conservació i la restauració, i qualsevol de les dos institucions podrà iniciar propostes per a les activitats previstes en este acord marc, d'acord amb les següents  
Clàusules  
I. Objecte de l'acord  
Este acord té com a objecte regular les relacions de col·laboració entre l'Institut Valencià de Conservació i Restauració de Béns Culturals i la Fundació Antonio Núñez Jiménez de la Naturalesa i l'Home amb el propòsit de:  
a) Cooperar en la realització d'estudis i projectes d'investigació en temes d'interés comú, dins del camp de la conservació i la restauració del patrimoni.  
b) Fer publicacions conjuntes i intercanviar material bibliogràfic, cursos i tallers en ambdós institucions.  
c) Afavorir les estades docents i investigadores per períodes determinats, amb el propòsit de dictar conferències i participar en cursos i tallers.  
d) Dur a termes les accions considerades d'interés comú, dins de les disponibilitats de les parts i de les matèries que constituïxen l'objecte d'este acord.  
II. Drets i obligacions de les parts  
2.1. La Fundació Antonio Núñez Jiménez de la Naturalesa i l'Home es compromet a:  
2.1.1. L'execució de les modalitats de cooperació previstes en este acord, que es duran a terme a partir d'un programa elaborat entre les dos institucions.  
2.2. L'Institut Valencià de Conservació i Restauració de Béns Culturals es compromet a:  
2.2.1. L'execució de les modalitats de cooperació previstes en este acord, que es duran a terme a partir d'un programa elaborat entre les dos institucions.  
2.3. Les dos parts convenen i s'obliguen pel present conveni a prestar-se assistència i cooperació recíproques en tots els aspectes que tinguen relació directa amb les activitats i els fins propis d'ambdós institucions, en les àrees d'ensenyança, investigació, creació i extensió universitària, siguen de caràcter cultural, tècnic, científic, d'investigació, econòmic, artístic o educatiu, que tinguen com a objecte el desplegament organitzat i sistemàtic dels seus objectius.  
III. Suplements de l'acord  
Les activitats particulars que es deriven d'este acord marc d'assistència i cooperació mútua seran explicitades en addendes annexes al present conveni, numerades correlativament, per projecte, que hauran d'incloure, entre d'altres que foren necessàries, les següents:  
3.1. Programa pressupostari de despeses i ingressos, desglossats, i la seua forma o termini d'ingrés o cobrament, i financer, amb la delimitació del càrrec corresponent a cada institució que participe en els projectes acordats.  
3.2. Tasques, deures i responsabilitats acadèmics, institucionals i tècnics a càrrec de cada una de les parts, amb la delimitació de les unitats de cada part que hi intervinga.  
3.3. Elements mobles que s'han d'intervindre, restaurar o conservar, les especificitats tècniques dels quals es redactaran en una addenda adjunta.  
IV. Divulgació i comunicació  
4.1. La Fundació Antonio Núñez Jiménez es compromet a deixar sempre constància del caràcter de copatrocinador de l'Institut Valencià de Conservació i Restauració de Béns Culturals. Així, l'IVC+r i la Fundació Antonio Núñez Jiménez, amb caràcter general, tindran dret al fet que els seus logotips i/o denominacions socials o les marques gràfiques que designen a les dos institucions figuren o siguen citades en tota la difusió que es faça de les activitats contingudes en este acord.   
4.2. La Fundació Antonio Núñez Jiménez es compromet, en les divulgacions que faça d'este acord, siguen escrites, orals, audiovisuals i per Internet (cartell, fullets divulgatius, programes de mà, llibre oficial, impresos, lones publicitàries i espais sobre l'escenari, insercions publicitàries en pàgines web, publicitat en mitjans de comunicació...), que la imatge de l'Institut Valencià de Conservació i Restauració de Béns Culturals figure sempre amb la mateixa grandària i importància que la seua pròpia.  
4.3. La realització de tot el material derivat d'este acord haurà de fer-se, sempre prèviament, sota el criteri, la supervisió i l'autorització del Departament de Comunicació de l'Institut Valencià de Conservació i Restauració de Béns Culturals i del Departament de Cooperació Internacional de la Fundació Antonio Núñez Jiménez.   
4.4. Durant la conferència de premsa o l'acte de presentació de qualsevol dels actes relatius a les activitats objecte d'este acord, si n'hi ha, haurà d'haver prou presència dels logotips i símbols de l'Institut Valencià de Conservació i Restauració de Béns Culturals i de la Fundació Antonio Núñez Jiménez, els quals hauran de figurar de manera visible en un plafó multilogos o similar en la part posterior de la taula dels intervinents.   
4.5. Si la Fundació Antonio Núñez Jiménez fa un dossier de premsa, haurà de portar el logotip de l'Institut Valencià de Conservació i Restauració de Béns Culturals, i ser consensuat amb el seu Departament de Comunicació.  
4.6. Així mateix, l'Institut Valencià de Conservació i Restauració de Béns Culturals podrà fer pel seu compte, amb el coneixement previ de la Fundació Antonio Núñez Jiménez, reservant-se la facultat de fer públic el seu patrocini, la publicitat que considere oportuna sobre l'esdeveniment, en què sempre haurà de figurar el logo de l'Institut Valencià de Conservació i Restauració de Béns Culturals, amb el compromís que la imatge de la Fundació Antonio Núñez Jiménez tinga la mateixa visibilitat i importància que la seua pròpia.   
V. Transmissió de drets i obligacions  
5.1. El present acord, així com els suplements que se subscriguen a la seua empara i els drets i les obligacions que dimanen dels suplements, no podran ser cedits ni transferits a cap persona natural o jurídica, a títol onerós o gratuït, sense la conformitat prèvia i expressa de l'altra part.  
VI. Confidencialitat  
6.1. Cada part es compromet a no difondre sota cap concepte les informacions pertanyents a l'altra part de caràcter científic, tècnic o comercial a què haja pogut tindre accés en el desplegament del projecte mitjançant escrits, suports electrònics, oralment o visualment, sense l'autorització expressa de l'altra part, mentre eixes informacions no siguen de domini públic o la revelació no siga requerida per la llei.  
6.2. Les dades i els informes obtinguts durant la realització del projecte, així com els resultats finals, tindran caràcter confidencial. Quan una de les parts vulga utilitzar els resultats parcials o finals, en part o totalment, per a la publicació com a article, conferència o d'altres modalitats, haurà de sol·licitar la conformitat de l'altra part mitjançant una carta certificada dirigida al responsable corresponent en el seguiment del projecte.  
L'altra part haurà de respondre per escrit en un termini màxim de trenta dies, comunicant-ne l'autorització, les seues reserves o la disconformitat sobre la publicació de la informació. Transcorregut el dit termini sense haver obtingut resposta, es considerarà que el silenci és l'autorització tàcita per a la difusió.  
El requisit de confidencialitat només podrà ser modificat pel consentiment exprés de les parts contractants.  
6.3. En qualsevol publicació o difusió de resultats parcials o finals del projecte hauran de figurar sempre els autors dels treballs en la seua condició d'autors, com a inventors en el cas de patents. En qualsevol dels casos de difusió de resultats, sempre s'haurà de fer referència especial al present acord.  
VII. Drets d'imatge   
7.1. Les parts sotasignades hauran de cedir els logotips i els noms únicament per a donar publicitat a l'activitat objecte d'este acord establit en l'addenda, i no podran ser utilitzats per a d'altres fins.  
7.2. Qualsevol de les parts firmants podrà utilitzar i difondre el contingut del present acord en la mesura que considere més adequada per a la promoció de la seua pròpia imatge, amb el consentiment de l'altra part.  
7.3. Les dos parts hauran de participar conjuntament en els actes que sorgisquen durant l'activitat: conferències de premsa, presentacions al públic, etc., i hi haurà un representant de l'Institut Valencià de Conservació i Restauració de Béns Culturals, que hi participarà i hi intervindrà amb els altres representants que hi hagen sigut designats.  
7.4. A este efecte, el protocol, la participació i la intervenció en els dits actes hauran de ser consensuats amb els respectius departaments d'imatge, comunicació i protocol.  
7.5. Així mateix, sempre que l'activitat requerisca una invitació al públic, la directora gerent de l'Institut Valencià de Conservació i Restauració de Béns Culturals figurarà com a coamfitriona en la invitació a l'acte.  
7.6. L'Institut Valencià de Conservació i Restauració de Béns Culturals disposarà almenys d'un 10% de les invitacions, que podrà distribuir lliurement.  
7.7. L'organisme haurà d'informar amb prou de temps el Departament de Relacions Socials de l'Institut Valencià de Conservació i Restauració de Béns Culturals dels distints actes que s'organitzen dins de l'activitat.  
VIII. Publicacions  
8.1. En el cas que es faça alguna publicació com a conseqüència d'esta intervenció, hauran de figurar-hi els crèdits de les entitats col·laboradores amb els noms dels tècnics que han participat en el projecte.  
8.2. En el text es farà menció expressa del fet que la dita intervenció ha sigut realitzada gràcies a la col·laboració de l'organisme i de la Generalitat Valenciana a través de l'Institut Valencià de Conservació i Restauració de Béns Culturals.  
8.3. La part o entitat que efectue la publicació haurà d'entregar deu exemplars a l'altra entitat per a fins divulgatius i culturals.  
IX. Propietat intel·lectual  
Els resultats que sorgisquen del treball conjunt de les parts durant l'execució del present acord, i que siguen protegibles per la propietat intel·lectual, seran propietat de l'Institut Valencià de Conservació i Restauració de Béns Culturals (IVC+r) i de la Fundació Antonio Núñez Jiménez de la Naturalesa i l'Home.  
X. De la modificació o rescissió  
10.1. Les parts podran modificar mitjançant un suplement el present acord en el moment en què les dos parts ho consideren necessari per al millor compliment dels seus respectius objectius, per a la qual cosa hauran de comunicar-ho a l'altra part amb no menys de trenta dies d'antelació respecte a la data en què haja d'entrar en vigor la modificació.  
10.2. El present acord es resoldrà o s'extingirà per qualsevol de les causes següents:  
a) Incompliment de qualsevol de les clàusules o obligacions previstes en l'acord.  
b) Acord mutu de les parts.  
c) Finalització o desaparició de l'objecte del conveni.  
d) Totes altres causes previstes en la legislació vigent.  
XI. Comissió de seguiment  
11.1. A fi de fer el seguiment d'allò acordat en este acord, es constituïx una comissió composta per un representant de cada una de les parts firmants, en què es debatran totes les qüestions relatives al desplegament de l'actuació i es farà el seguiment i la justificació de les aportacions econòmiques de les parts.  
XII. Entrada en vigor i duració  
12.1. El present acord entrarà en vigor en el moment de la firma i la vigència serà indefinida. Tot això sense perjuí de les causes de resolució previstes en la clàusula 10.2.  
XIII. Protecció de dades i prevenció de riscos laborals  
13.1. Les parts declaren pel present conveni estar al corrent en el pagament de les obligacions legals, tributàries i amb la Seguretat Social dels seus respectius països.   
13.2. Ambdós parts es comprometen al compliment de la legislació aplicable de prevenció de riscos laborals en matèria de coordinació d'activitats empresarials en l'execució del present acord.  
13.3. Per mitjà d'este acord les parts autoritzen el tractament de les seues dades personals amb l'únic fi de dur a terme les gestions encomanades. El cedent conserva el dret d'accés, rectificació i cancel·lació de les dades subministrades per mitjà d'una comunicació escrita en sentit contrari, en els termes establits en la Llei 15/1999, de 13 de desembre, de Protecció de Dades de Caràcter Personal.  
XIV. Indemnitzacions  
14.1. En el cas que una de les parts abandone el projecte o incomplisca les condicions pactades, es rescindirà l'acord i la part causant haurà d'indemnitzar l'altra amb les quantitats percebudes, si es tracta de l'Institut Valencià de Conservació i Restauració de Béns Culturals, o amb les que estan per pagar, si es tracta de la contrapart.  
XV. Resolució de conflictes i jurisdicció  
15.1. Les parts han de complir este acord de bona fe. L'IVC+r i la Fundació Antonio Núñez Jiménez es comprometen a resoldre de manera amistosa qualsevol desacord que puga sorgir en el desplegament del present acord.  
15.2. Després de la conciliació entre les parts, si so arriben a un acord, les discrepàncies seran sotmeses als tribunals de València, amb renúncia del fur propi que, en dret, poguera correspondre'ls  
A fe la qual cosa, les parts subscriuen el present contracte, integrat per 7 pàgines impreses per una sola cara, en dos originals d'un mateix tenor i efecte a la ciutat de l'Havana el 20 de desembre de 2010.  
Per la fundació Antonio Núñez Jiménez de la Natura i l'Home: Liliana Núñez Velis  
Per l'Institut Valencià de Conservació i Restauració de Béns Culturals: Carmen Pérez García